Nr. L 350/8 De Europæiske Fællesskabers Tidende 31. 12. 94 RÅDETS FORORDNING (EF) Nr. 3314/94 af 22. december 1994 om ændring af forordning (EØF) nr. 1101/89 om strukturel sanering af indlands- skibsfarten RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til tiltrædelsesakten af 1994, særlig artikel 169, under henvisning til forslag fra Kommissionen, og ud fra følgende betragtninger : Ved Rådets forordning (EØF) nr. 1101/89 af 27. april 1989 om strukturel sanering af indlandsskibsfarten ()) er der indført en ordning for ophugning af fartøjer ; ved forordning (EF) nr. 844/94 (?), som har ændret forord- ning (EØF) nr. 1101/89, er begrebet den aktive flåde af fartøjer præciseret yderligere, og der er tilføjet et nyt krite- rium, som består i, at ejeren skal have betalt det årlige bidrag for det pågældende fartøj mindst tre gange i medfør af artikel 4 i forordning (EØF) nr. 1101/89; dette nye kriterium vil ikke gøre det muligt for transpor- tører ad indre vandveje i en ny medlemsstat de første tre år efter tiltrædelsen at få fartøjer i sin flåde ophugget eller få dem anvendt som kompensationstonnage i forbindelse med artikel 8, stk. 1, i forordning (EØF) nr. 1101/89 ; der bør derfor indrømmes en undtagelse fra dette kriterium i dette tidsrum for fartøjer i en ny medlemsstats flåde, …under forurdsætning af at de pr. 28. april 1994, nemlig den dato forordning (EF) nr. 844/94 trådte i kraft, var indregistrerede i denne stat og blev drevet af en virk- somhed etableret i samme stat ; i henhold til artikel 2, stk. 3, i tiltrædelsestraktaten af 1994 kan Fællesskabets institutioner før tiltrædelsen vedtage de i tiltrædelsesaktens artikel 169 nævnte foran- staltninger, idet disse foranstaltninger træder i kraft på datoen for ikrafttrædelsen af nævnte traktat — UDSTEDT FØLGENDE FORORDNING : Artikel 1 I artikel 5, stk. 1, i forordning (EØF) nr. 1101/89 indsættes følgende efter tredje afsnit : »Den i indledningsafsnittet i artikel 5, stk. 1, tredje afsnit, nævnte betalingsforpligtelse finder ikke anven- delse, i et tidsrum på tre år at regne fra en ny medlemsstats tiltrædelse, for fartøjer, der indgår i denne medlemsstats aktive flåde, og som pr. 28. april 1994 var indregistreret i nævnte stat og blev drevet af en virksomhed etableret heri. Det i artikel 4, stk. 1, nævnte bidrag skal dog være indbetalt for disse fartøjer fra tiltrædelsen.« Artikel 2 Denne forordning træder i kraft samme dag som tiltræ- delsestraktaten af 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 22. december 1994. ()) EFT nr. L 116 af 28. 4. 1989, s. 25. Forordningen er senest ændret ved Kommissionens forordning (EF) nr. 2812/94 (EFT nr. L 298 af 19. 11. 1994, s. 22). () EFT nr. L 98 af 16. 4. 1994, s. 1. På Rådets vegne H. SEEHOFER Formand